Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: A kutatási anyagot a 7/2001. (I. 17.) FVM rendelet ... §-a értelmében importálják Magyarországra / szállítják Magyarországon belül1
Paragraph Index: 1514

2. A telepítésre szánt Cydonia Mill., Malus Mill., Prunus L. és Pyrus L. növények és hibridjeik és Fragaria L., a vetőmagvak kivételével 2.1. A növényi anyagot, a minisztérium által kiadott módszertani kézikönyvben meghatározott irányelvek alapján, megfelelő terápiás eljárásnak kell alávetni. 2.2. A 2.1. pont szerint elvégzett terápiás eljárás után a teljes növényanyagot tesztelni kell. Valamennyi növényanyagot (ideértve a tesztnövényeket is) engedélyezett telephelyen kell tartani, az I. pontban meghatározott zárlati feltételek mellett. A zárlat hatósági feloldására engedélyezett növényanyagot normál vegetatív fejlődési ciklust előidéző feltételek között kell tartani. A kutatási anyagot valamennyi e rendeletben felsorolt károsító által okozott tünetek megfigyelése céljából érkezéskor, majd azt követően a tesztelés alatt megfelelő időközönként, vizuális vizsgálatnak kell alávetni. 2.3. A 2.2. pont alapján a növényanyagot a károsítóra az alábbi eljárás szerint kell tesztelni és azonosítani: 2.3.1. A Fragaria L., esetében a növényanyag származási országától függetlenül, a vizsgálathoz megfelelő laboratóriumi módszert és indikátornövényeket kell használni, ideértve a Fragaria vescat, F. virginianat és Chenopodium spp.-t, legalább az alábbi károsítók kimutatására:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes